
EXPUNERE DE MOTIVE 

PRIVIND OPORTUNITATEA PROIECTULUI DE HOTĂRÂRE - privind cumpărarea terenului, situat în Timişoara, Aleea Gorniştilor nr. 6, înscris în  CF nr. 422748 Timişoara, în vederea  asigurării accesului  autospecialelor de intervenţie  în caz de incendiu  şi  a utilajelor  pentru  executarea unor lucrări de construcții, în incinta  Şcolii Gimnaziale nr. 27 
    
        Conform prevederilor art.20, alin.1 din Legea educaţiei naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
      Având în vedere Procesul verbal de control  nr. 72211/TM/27.03.2017 al  Inspectoratului Pentru Situaţii de Urgenţă „Banat” al judeţului Timiş prin care s-a constatat  ca la Şcoala Gimnazială nr. 27  nu este asigurat accesul  autospecialelor de intervenţie  în caz de incendiu la  cel puţin două faţade;
       Având în vedere adresa cu nr. SC2017- 15775/27.06.2017,  a conducerii Şcolii Gimnaziale nr. 27 privind cumpărarea terenului în suprafaţă  de 427,00 mp, înscris în  CF nr. 422748 Timişoara , CF vechi nr. 147421, nr. top 26737/2, situat în  Aleea Gornisţilor nr. 6,  în vederea asigurării accesului  maşinilor de pompieri şi a utilajelor necesare lucrărilor de reparaţii;
       Având în vedere adresa  cu nr. SC2017- 14216/12.06.2017 a  d-nei Drăgan  Doina  privind   intenţia de vânzare a terenului în suprafaţă  de 427,00 mp, înscris în  CF nr. 422748 Timişoara , CF vechi nr. 147421, nr. top 26737/2, situat în  Aleea Gornisţilor nr. 6; 
      Având în vedere HCL nr. 447/09.09.2019  privind împuternicirea de către Consiliul Local al Municipiului Timişoara, a Comisiei de Negociere cu Terţii, în vederea negocierii cumpărării  terenului situat în Timişoara, Aleea Gorniştilor, nr. 6, în vederea asigurării accesulului autospecialelor de intervenţie în caz de incendiu şi a utilajelor pentru executarea unor lucrări de construcții  în incinta Şcolii Gimnaziale nr. 27;
     Având în vedere Procesul verbal nr. 8/10.10.2019 al  Comisiei de negociere cu terţii a Consiliului Local al Municipiului Timişoara,  conform căruia  a fost  negociată  cumpărarea  terenului  în suprafaţă de 427 mp, situat în str. Aleea Gornisţilor nr. 6, la preţul de 54.000,00 euro, urmând ca în luna decembrie  să fie încheiat contractul  la notar şi să se efectueze plata;
   - Considerăm necesară şi oportună  iniţierea unui proiect de hotărâre  privind cumpărarea terenului, situat în Timişoara, Aleea Gorniştilor nr. 6, înscris în  CF nr. 422748 Timişoara, în vederea  asigurării accesului  autospecialelor de intervenţie  în caz de incendiu  şi  a utilajelor  pentru  executarea unor lucrări de construcții în incinta   Şcolii Gimnaziale nr. 27. 

